OpenLLM-France/wikimedia huggingface dataset:
# Fosfit

Un fosfit és una sal química d'àcid fosfòric. L'ió fosfit (PO₃$^{3−}$) és un ió poliatòmic amb un àtom central de fòsfor amb el fòsfor en un estat d'oxidació de +3.
Com que l'àcid fosforós es troba en un equilibri tautomèric mesclat amb P(OH)₃ i HP(O)(OH)₂, predomina el darrer hi ha alguna confusió en la nomenclatura. La IUPAC recomana que la forma trihidroxi s'anomeni àcid fosforós i la forma dihidroxi es digui àcid fosfònic i les seves sals fosfonats, però malgrat això les sals de HP(O)(OH)₂ sovint s'anomenen fosfits més que no pas fosfonats.
El terme fosfit també es fa servir per a l'èster fosfit, un compost organofosforat de fórmula P(OR)₃.

## Nomenclatura dels ions fosfit

El nom tradicional per HPO₃$^{2−}$ és el de fosfit, i per HPO₂(OH)$^−$ és hidrogenfosfit o fosfit àcid. Però la IUPAC recomana que HPO₃$^{2−}$ es digui hidrogenfosfit o fosfonat, HPO₂(OH)$^−$ s'ha de dir dihidrogenfosfit o hidrogenfosfonat i el fosfit es reserva per un hipotètic ió PO₃$^{3−}$.

## Ús en les plantes

Els fosfits inorgànics s'han aplicat a les plantes per combatre similars a fongs patògens de l'ordre Oomicets. Hi pot haver confusió amb els fosfats com fertilitzants i altres

## Vegeu també

* Fosfat

## Bibliografia

* A. Earnshaw, Norman Greenwood. The Chemistry of the Elements - Second Edition, 1997, p. 513–514.

## Referències

* ↑ Greenwood, Norman N.; Earnshaw, A.. Chemistry of the Elements. 2a edició. Oxford: Butterworth-Heinemann, 1997, p. . ISBN 0-7506-3365-4.
* ↑ NOMENCLATURE OF INORGANIC CHEMISTRY IUPAC Recommendations 2005 ed. N. G. Connelly et al. RSC Publishing http://www.chem.qmul.ac.uk/iupac/bioinorg/
* ↑ Phosphites and Phosphates: When Distributors and Growers alike could get confused! by Jean-Pierre Leymonie. Courtesy of New Ag International, September 2007 edition.
* ↑ Thao; Yamakawa Soil Science and Plant Nutrition, 55, 2008, pàg. 228–234.
# Salm-Reifferscheid-Hainsbach

Salm-Reifferscheid-Hainsbach fou un comtat del Sacre Imperi Romanogermànic format el 1734 per divisió de Salm-Reifferscheid-Bedburg en tres línies. Els seus comtes foren la branca bohèmia de la casa de Salm.
El comtat fou mediatitzat dins a Prússia el 1806. Es va extingir el 1897.

## Referències

* Llista de comtes de Salm Arxivat 2009-04-22 a Wayback Machine.
# Emperador Hui

Emperador Hui és el nom dels següents personatges:
* Emperador Hui de Han (210–188 aEC)
* Emperador Hui de Jin (259–307)
# Mayodan

Mayodan és una població dels Estats Units a l'estat de Carolina del Nord. Segons el cens del 2000 tenia 2.417 habitants.

## Demografia

Segons el cens del 2000, Mayodan tenia 2.417 habitants, 1.173 habitatges i 651 famílies. La densitat de població era de 622,1 habitants per km².
Dels 1.173 habitatges en un 21,4% hi vivien nens de menys de 18 anys, en un 38,6% hi vivien parelles casades, en un 13,3% dones solteres, i en un 44,5% no eren unitats familiars. En el 41,4% dels habitatges hi vivien persones soles el 21,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,06 i el nombre mitjà de persones que vivien en cada família era de 2,78.
Per edats la població es repartia de la següent manera: un 19,3% tenia menys de 18 anys, un 7,4% entre 18 i 24, un 27,5% entre 25 i 44, un 23,4% de 45 a 60 i un 22,4% 65 anys o més.
L'edat mediana era de 43 anys. Per cada 100 dones de 18 o més anys hi havia 79,7 homes.
La renda mediana per habitatge era de 25.980 $ i la renda mediana per família de 36.328 $. Els homes tenien una renda mediana de 25.878 $ mentre que les dones 21.250 $. La renda per capita de la població era de 15.607 $. Entorn de l'11,3% de les famílies i el 16% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mayodan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Mayodan». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Francesc Guillamon Nieto

Francesc Guillamon Nieto (Barcelona, 1933 - 17 de febrer de 2015) fou un alpinista català pioner en l'escalada de dificultat.
Guillamon fou un escalador pioner i capdavanter els anys 1950 i 1960 a Catalunya, s'inicia al Club Muntanyenc Barcelonès, on practicà l'escalada, l'espeleologia i l'esquí.
Amb el seu cosí Josep Manuel Anglada formaven la cordada Anglada-Guillamon, que va obrir cèlebres vies d'escalada al congost de Terradets, al Pedraforca, al Mallo Pisón de Riglos, a Montserrat, etc. A partir dels anys 1960, l'alpinisme català gira cua cap a objectius fora d'Europa. A finals dels 1950, Josep Manuel Anglada i Francesc Guillamon ja havien portat a terme diverses ascensions als Dolomites.
Als anys 1961 i 1963 va participar en les primeres expedicions d'alpinistes catalans als Andes, on va escalar nombrosos cims verges entre 5.000 i 5.500 metres al Ayacachi i Yauyos. L'any 1963 amb Anglada entre d'altres, realitza l'apertura de la primera via d'escalada directa del Siula Grande als Andes del Perú, on l'alpinista valencià Miguel Gómez realitzà tasques de logística.
Fou secretari del Comitè d'Expedicions de la Federació Espanyola d'Esports de Muntanya i Escalada des de l'any 1965 al 1975 i vicepresident de la Federació d'Entitats Excursionistes de Catalunya des de l'any 1997 al 2008.

## Apertures i escalades

* Bagasses, al congost de Terradets (primera via de la paret, any 1959)
* Directa nord del Pedraforca
* Mallo Pisón de Riglos
* Cavall Bernat, l'Elefant, el Faraó i la Cadireta d'Agulles, a Montserrat (apertures).
* Paret nord-oest de la Cima Canali, Dolomites (apertura).
* Comici a la Tre Cime di Lavaredo, Dolomites.
* Gran Pilastro de la Pala di San Martino Dolomites.
* Ruta Bonatti del Grand Capucin (Mont Blanc 1960).

## Distincions

* Medalla d'or de la Ciutat de Barcelona al mèrit esportiu.
* Medalla d'or de la Diputació de Barcelona al mèrit esportiu.

## Referències

* ↑ «Conversaciones con Paquito Guillamón». Desnivel.com, 19-12-2006. Arxivat de l'original el 18 de febrer 2015. [Consulta: febrer 2015].
* 1 2 3 4 5 6 «Mor a Barcelona l'escalador pioner i capdavanter Francesc Guillamon». Feec.cat. [Consulta: 17 febrer 2015].
* ↑ «Siula» (en espanyol). Portal en Perú. Arxivat de l'original el 18 de febrer 2015. [Consulta: 6 agost 2014].
* ↑ «Ha fallecido Miguel Gómez». desnivel.com. Arxivat de l'original el 8 d’agost 2014. [Consulta: 8 agost 2014].
# Solomys salamonis

Solomys salamonis és una espècie de mamífer rosegador de la família dels múrids. És endèmica de les Illes Nggela a les Illes Salomó.
Aquesta espècie podria estar extinta, ja que només es coneix per l'holotip, un mascle adult, agafat per Alexander Morton del Museu Australià durant l'expedició de l'HMS Cormorant a les Illes Salomó el 1881. En inspeccions fetes el 1987 i el 1991 no es trobaren espècimens, i les Illes Nggela estaven molt desforestades.

## Referències

* ↑ Leary, T., Seri, L., Flannery, T., Wright, D., Hamilton, S., Helgen, K., Singadan, R., Menzies, J., Allison, A., James, R. & Bonaccorso, F. (2008). "Solomys salamonis." 2008 Llista Vermella de la UICN. Unió Internacional per a la Conservació de la Natura, edició 2008. [Consulta: 6 de maig de 2016]
* ↑ Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.
* ↑ Troughton, E. Le G. (1936). A redescription of Solomys ("Mus") salamonis Ramsay. Proceedings of the Linnean Society of New South Wales 61: pp. 128-130
* ↑ Flannery, T.F. (1995). Mammals of the South-West Pacific & Moluccan Islands. Chatswood: Reed Books, p. 165. ISBN 0-7301-0417-6
* Musser, G. G.; Carleton, M. D. «Superfamily Muroidea». A: Mammal Species of the World (en anglès). 3a edició. Johns Hopkins University Press, 2005, p. 894-1.531. ISBN 978-0-8018-8221-0. OCLC 62265494.
# Raixid-ad-Din (desambiguació)

Raixid al-Din és el nom dels següents personatges:
* Raixid-ad-Din, historiador persa
* Raixid-ad-Din Sinan, cap ismaïlita de Síria al segle XII
# Franktown

Franktown és una població dels Estats Units a l'estat de Colorado. Segons el cens del 2000 tenia 99 habitants.

## Demografia

Segons el cens del 2000, Franktown tenia 99 habitants, 38 habitatges, i 29 famílies. La densitat de població era de 45 habitants per km².
Dels 38 habitatges en un 28,9% hi vivien nens de menys de 18 anys, en un 73,7% hi vivien parelles casades, en un 2,6% dones solteres, i en un 21,1% no eren unitats familiars. En el 21,1% dels habitatges hi vivien persones soles el 7,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3.
Per edats la població es repartia de la següent manera: un 21,2% tenia menys de 18 anys, un 8,1% entre 18 i 24, un 26,3% entre 25 i 44, un 36,4% de 45 a 60 i un 8,1% 65 anys o més.
L'edat mediana era de 43 anys. Per cada 100 dones de 18 o més anys hi havia 85,7 homes.
La renda mediana per habitatge era de 60.375 $ i la renda mediana per família de 61.500 $. Els homes tenien una renda mediana de 61.528 $ mentre que les dones 30.139 $. La renda per capita de la població era de 25.744 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Franktown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Franktown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
# Zegrensis

Els zegrensis (grec antic: Ζεγρήνσιοι; llatí: Zegrensii) van ser un poble libi de la Mauritània Tingitana, esmentats per Claudi Ptolemeu.

## Referències

* ↑ Claudi Ptolemeu. Geographia, IV, 1, 10
* ↑ «Mauretanea a Dictionary of Greek and Roman Geography (1854)». William Smith, LLD, Ed.. [Consulta: 7 desembre 2014].
# Francesc Grau i Güell

Francesc Grau i Güell (Banyoles, 27 de setembre de 1976) és un empresari, escriptor i consultor digital català, especialitzat en xarxes socials, noves tecnologies de comunicació i reputació en línia.
Va estudiar Publicitat i Relacions Públiques a la Universitat de Girona i Comunicació Empresarial en Noves Tecnologies a la Universitat Pompeu Fabra de Barcelona. Especialitzat en tecnologies de comunicació digitals i xarxes socials, especialment Twitter, s'ha dedicat a assessorar empreses i a la formació en aquests àmbits, i és professor de la UOC Business School en el Programa de Gestió d'Empreses en un entorn digital. El seu primer llibre Twitter en una semana, va ser publicat el 2000 i reeditat el 2011. El 2002 va participar en la primera trobada d'usuaris de Twitter del 2009, organitzada per la NASA amb motiu de l'aniversari de l'arribada de l'home a la Lluna. Confundador i CEO de Zonetacts des de 2016, desenvolupadora de Chatforce, una aplicació de missatgeria instantània corporativa. El 2019 publicà Tot el que heu de saber sobre Internet abans que els vostres fills, un llibre adreçat als pares sobre com gestionar l'accés dels fills a Internet i a les xarxes socials.

## Publicacions

* Twitter, en una semana: conozca lo necesario para crecer dentro de la plataforma (en castellà). Barcelona: Gestión 2000, 2011. ISBN 978-84-9875-176-5.
* Tot el que heu de saber sobre Internet abans que els vostres fills. Vic: Eumo, maig de 2019, p. 120 (En Família). ISBN 978-84-9766-661-9.

## Referències

* 1 2 «Un gironí viatja a la NASA». Regio7, 19-07-2009.
* ↑ Busquets, Gemma «"No existeix un sentit comú digital, no hi ha un manual d'ús"». El Punt Avui, 12-06-2019.
* ↑ «Comunicación en breve: Francesc Grau». Well Commu, 13-07-2009. Arxivat de l'original el 2020-10-01. [Consulta: 24 abril 2013].
* 1 2 Soler, Albert «Francesc Grau: «Xafardejar el mòbil dels fills no és lícit, és necessari»». Diari de Girona, 16-10-2019.
* ↑ «Xerrada sobre el bon ús de les xarxes socials». FC Barcelona, 17-11-2017. [Consulta: 17 juny 2021].
* ↑ Puig, Oriol ««Twitter és, després del telèfon mòbil, el millor sistema de comunicació inventat»». Diari de Girona, 24-01-2012.
* ↑ Corbella, Laia «Francesc Grau: "Ara toca parlar amb les marques via xat"». Viaempresa, 27-09-2016.
* ↑ «Canguro por videollamada y avatares de congresos» (en castellà). La Vanguardia, 21-12-2020. [Consulta: 17 juny 2021].

## Enllaços externs

* Francesc Grau i Güell - Lloc web oficial
# Acerenza

Acerenza (lucà: La Cërènzə) és un municipi italià, situat a la regió de Basilicata i a la província de Potenza. Ocupa una superfície de 77,64 quilòmetre quadrat i tenia 2,204 habitants a l'1 gener 2021.

## Demografia

Evolució demogràfica :
| 1r gener 2017 | 1r gener 2018 | 1r gener 2021 |
| 2.380 | 2.337 | 2.204 |

## Administració

Llista d'alcaldes i alcaldesses :
| Dates mandat | Nom de l'alcalde/ssa | Causa finalització |

## Referències

* ↑ Dizionario Di Toponomastica: Storia E Significato Dei Nomi Geografici Italiani (en italià). Garzanti, 1990. ISBN 88-11-30500-4.
* ↑ Error: hi ha títol o url, però calen tots dos paràmetres.«».
* ↑ Error: Unable to display the reference properly. See the documentation for details.
# Salt d'espècie de patògens

La salt d'espècie de patògens (o senzillament salt d'espècie quan es refereix a patògens o a una infecció) es produeix quan una població reservori amb una alta prevalença de patògens entra en contacte amb una nova població hoste. Així es parla també de transmissió entre espècies. Quan el patogen s'ha transmès des del reservori llavors es pot transmetre o no dins de la població hoste.
El salt d'espècie és un fet comú; de fet, més de dos terços dels virus humans són zoonòtics. La majoria dels esdeveniments derivats es tradueixen en casos autolimitats sense més transmissió entre persones, com passa, per exemple, amb la ràbia, l'àntrax, la histoplasmosi o la hidatidosi. Altres patògens zoonòtics poden ser transmesos pels humans per produir casos secundaris i fins i tot per establir cadenes de transmissió limitades. Alguns exemples són els filovirus d'Ebola i Marburg, els coronavirus MERS i SARS o alguns virus de la grip aviària. Finalment, alguns pocs esdeveniments derivats poden provocar l'adaptació final del patogen als humans, que es converteixen en un nou dipòsit estable, tal com es va produir amb el virus del VIH que va provocar l'epidèmia de la sida. De fet, la majoria dels patògens que actualment són exclusius dels humans probablement van ser transmesos per altres animals en algun moment del passat. Si la història de l'adaptació mútua és suficientment llarga, es poden establir associacions permanents hoste-microbi que donin lloc a una coevolució, i fins i tot a la integració permanent del genoma microbià en el genoma humà, com és el cas dels virus endògens. Com més properes són les dues espècies en termes filogenètics, més fàcil serà per als microbis superar la barrera biològica per produir repercussions amb èxit. Per aquest motiu, altres mamífers són la principal font d'agents zoonòtics per als humans.
El salt d'espècies ha augmentat en els darrers 50 anys, principalment a causa de l'impacte ambiental de l'agricultura, que promou la desforestació, el canvi d'hàbitat de la fauna salvatge i els impactes de l'augment de l'ús del sòl.

## Referències

* ↑ Consulta Termcat: salt d'espècie seria la traducció adequada per l'anglesa spillover.
* ↑ Power, AG; Mitchell, CE «Pathogen spillover in disease epidemics». Am Nat, vol. 164, Suppl 5, 01-11-2004, pàg. S79–89. DOI: 10.1086/424610. PMID: 15540144.
* ↑ Woolhouse M, Scott F, Hudson Z, Howey R, Chase-Topping M. Human viruses: discovery and emergence. Phil. Trans. R. Soc. B (2012) 367, 2864–2871
* ↑ Wolfe ND, Dunavan CP, Diamond J Origins of major human infectious diseases. Nature, 477: 279-283.
* ↑ Berger, Kevin. «The Man Who Saw the Pandemic Coming». Nautilus, 12-03-2020. Arxivat de l'original el 2020-03-15. [Consulta: 16 març 2020].
# Remsen (Nova York)

Remsen és una població dels Estats Units a l'estat de Nova York. Segons el cens del 2000 tenia 531 habitants.

## Demografia

Segons el cens del 2000, Remsen tenia 531 habitants, 202 habitatges, i 136 famílies. La densitat de població era de 554,1 habitants per km².
Dels 202 habitatges en un 36,1% hi vivien nens de menys de 18 anys, en un 49% hi vivien parelles casades, en un 15,8% dones solteres, i en un 32,2% no eren unitats familiars. En el 24,3% dels habitatges hi vivien persones soles el 10,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,12.
Per edats la població es repartia de la següent manera: un 27,7% tenia menys de 18 anys, un 12,2% entre 18 i 24, un 27,9% entre 25 i 44, un 22,6% de 45 a 60 i un 9,6% 65 anys o més.
L'edat mediana era de 32 anys. Per cada 100 dones de 18 o més anys hi havia 94,9 homes.
La renda mediana per habitatge era de 29.485 $ i la renda mediana per família de 32.625 $. Els homes tenien una renda mediana de 27.083 $ mentre que les dones 23.750 $. La renda per capita de la població era de 12.625 $. Entorn del 17,5% de les famílies i el 19% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Remsen». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Remsen». American Fact Finder. Oficina del Cens dels Estats Units, 12-01-2010.
# Ruta Estatal d'Oklahoma 39

La Ruta Estatal d'Oklahoma 39 (o SH-39) és una autopista estatal a l'estat d'Oklahoma, als Estats Units. Té una extensió total de 110 quilòmetres (68 milles) i recorre la part central de l'estat en sentit est-oest. L'autopista comença a la comunitat de Tabler, a l'est de Chickasha, i acaba a l'est de Konawa. La SH-39 travessa els comtats de Grady, McClain, Cleveland, Pottawatomie i Seminole.
La SH-39 va ser construïda l'any 1923, però no va ser afegida al sistema estatal d'autopistes fins a 1936. Originalment, estava pensada per a connectar Tabler amb Purcell, però posteriorment va ser ampliada cap a l'est fins a arribar a Konawa.
# Zeghanghane

Zeghanghane (en àrab أزغنغان, Azḡanḡān; en amazic ⴰⵣⵖⴰⵏⵖⴰⵏ, Azɣenɣan o Azghenghan) és un municipi de la província de Nador, a la regió de L'Oriental, al Marroc. Segons el cens de 2014 tenia una població total de 34.025 persones. Durant el protectorat espanyol del Marroc s'anomenava Sengangan.

## Història

Azɣenɣan és una paraula amaziga que significa ‘fortalesa’. És un dels primers assentaments coneguts a la regió oriental del Rif. Zeghanghane va tenir un paper important en totes les guerres d'invasió espanyola a la regió a partir de la primera Guerra del Rif (1893). La segona Guerra del Rif (1909), en realitat va començar des d'aquesta localitat sota el lideratge d'una figura local, Mohamed Amezyan. La ciutat també va ser testimoni i va tenir un paper en l'última Guerra del Rif (1920) i va ser part de la República del Rif fins al col·lapse d'aquesta última en 1926.

## Vegeu també

* Pas fronterer de Beni Ensar: un dels més transitats d'Àfrica.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Acerinox

Acerinox, SA (BMAD ACX) és un grup empresarial multinacional espanyol dedicat a la fabricació d'acers inoxidables.
La seva capacitat de producció és de 3,5 milions de tones, xifra que el situa entre els primers fabricants del món. Constituït l'any 1970, la seva seu central està situada a Madrid.

## Factories
### Espanya

* Campo de Gibraltar, Los Barrios, una de les majors factories integrals del món i la primera a superar el milió de tones per any, fet produït l'any 2001. Fabrica productes plans.
* Ponferrada, Aceros Roldan, S.A.. Fabrica producte llarg.
* Igualada, Inoxfil, S. a.. Fabrica filferro d'acer inoxidable.

### Estranger

* Kentucky, EUA, North American Stainless, N.A.S., filial d'ACERINOX fundada el 1990. Fabrica productes plans i llargs.
* Middelburg, Sud-àfrica, Columbus Stainless. Entra a formar part del grup ACERINOX en 2002, inicialment amb un 64% (en 2005 Acerinox va elevar la seva participació en Columbus Stainless al 76%). Fabrica producte pla.

## Referències

* ↑ «Cuentas Anuales del Grupo Consolidado» (en castellà). Acerinox, 31 desembre 2022. [Consulta: 3 gener 2024].
* 1 2 «Acerinox resultados 2022: esperando a detalles del guidance en la conferencia de resultados» (en castellà). Renta 4 Banco. [Consulta: 3 gener 2024].
* ↑ «Ficha de ACERINOX» (en castellà). Bolsas y Mercados Españoles, 7 gener 2023. [Consulta: 7 gener 2023].
# Sant Jaume de Granollers

Sant Jaume de Granollers és una església del nucli de Granollers de Segarra, al municipi de Torrefeta i Florejacs (Segarra), inclosa a l'Inventari del Patrimoni Arquitectònic de Catalunya.

## Descripció

És una petita ermita situada uns metres abans d'arribar al nucli de Granollers de la Segarra. La façana oest hi ha l'entrada amb arc adovellat de mig punt, hi porta de fusta. A sobre hi ha una petita obertura, i culmina la façana un campanar de cadireta d'un sol ull.
Al mur sud hi ha una petita obertura a l'extrem dret de la façana. Al mur est no hi ha cap obertura. Davant del mur nord hi trobem el cementiri. Coberta doble que es pot apreciar en el ràfec. És de dos vessants (nord-sud), acabada amb teules.
Al recinte s'hi accedeix una porta metàl·lica envoltada per murs.

## Història

El lloc surt documentat l'any 1807, però cal esperar fins al segle xiii per a trobar la primera menció de l'església. Consta els anys 1279 i 1280 en la relació de la dècima papal recaptada a la diòcesi d'Urgell.

## Referències

* 1 2 3 4 «Ermita de Sant Jaume de Granollers de Segarra». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 5 gener 2017].
# Remuntada

En l'àmbit esportiu, una remuntada és l'acció de recuperar un desavantatge per assolir la victòria en un matx o la classificació en un play-off. Aquesta fita és molt valorada pels aficionats i sol ser recordada durant molt de temps.
Cal tenir en compte que la remuntada implica superar desavantatges en el marcador, ja siga perquè l'altre equip va jugar millor en els primers minuts o perquè hi ha hagut errors i contratemps durant el partit. És el resultat de la perseverança, l'esforç i la mentalitat de guanyador.

## Exemples

Es poden trobar molts exemples i anècdotes de remuntades en diferents esports i competicions. Algunes de les remuntades més memorables inclouen la final de la Lliga de Campions de 1999, quan el Manchester United va poder remuntar un marcador d'1-0 en els últims minuts del partit per acabar guanyant 2-1 al Bayern Munich. A més, la remuntada del Liverpool FC contra el FC Barcelona a semifinals de la Lliga de Campions del 2019 també va ser un moment molt recordat per als aficionats.

## Referències

* 1 2 PERIÓDICO, EL. «Minut a minut del Barça-PSG», 08-03-2017. [Consulta: 28 novembre 2023].
* ↑ CCMA. «Tot l'esport - 25 anys d'una remuntada històrica - 3Cat». [Consulta: 28 novembre 2023].
* ↑ CCMA. «Tot gira - La remuntada històrica del Barça d'handbol - 3Cat». [Consulta: 28 novembre 2023].
* ↑ PAÍS, Ediciones EL. «Los mejores momentos de la historia de la Champions League» (en castellà). El País. [Consulta: 29 novembre 2023].
* ↑ Padilla, Toni. «Quatre punyalades al cor del barcelonisme (4-0)», 07-05-2019. Arxivat de l'original el 2022-08-27. [Consulta: 28 novembre 2023].